Највеће успехе је остварила у конкуренцији парова, где се нашла на првом месту ВТА ранг листе и освојила пет гренд слем трофеја у пару са чешком играчицом Луцијом Шафаржовом. Такође је у мешовитим паровима освојила златну медаљу на Олимпијским играма 2016. у Риу де Жанеиру са Џеком Соком и три гренд слем трофеја. Заједно са Џоном Изнером донела САД-у титулу на Хопман купу 2011. године и допринела је путу репрезентације до освајања Фед купа 2017.